30/05/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 20 de maio de 2014, da Xefatura Territorial da Coruña, pola que se autoriza administrativamente o proxecto de execución dunha instalación eléctrica no concello das Pontes de García Rodríguez (expediente IN407A 2013/160)

Resolución do 20 de maio de 2014, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello das Pontes de García Rodríguez (expediente IN407A 2013/160). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: ampliación subestación Mourela 132 kV, cambio T-1 e acoplamento 20 kV. Situación: Concello das Pontes de García Rodríguez. Características Ttécnicas: Ampliación do parque 132 kV da subestación Mourela, consistente en: – Instalación dun novo transformador T-I sobre bancada existente, de características: – Relación de transformación: 132/20 kV. – Potencia: 30 MVA. – Refrixeración: ONAN. – Grupo de conexión: YNyn0d11. – Conexións para as derivacións de barras e as conexións entre aparamenta, en condutor tipo CONDOR LA-455. Modificación do parque 20 kV da subestación Mourela, consistente en: – Instalación dunha nova posición de acoplamento lonxitudinal composta por unha posición de manobra (integrada por un seccionador tripolar rotativo de1.250 A e un interruptor tripolar de 1.250 A) e unha de remonte (integrada por un seccionador tripolar rotativo de1.250 A), interconectadas mediante condutor illado tipo RHZ1-2OL(S) 12/20 kV 3(1 x 630 mm 2 Cu) + H16, quedando cunha configuración de simple barra partida (8BA1 e 8BA2). – Instalación dunha nova medida de barras, proxectándose a instalación de tres (3) novos transformadores de tensión para medida de barras (semebarra 8BA2). – Conexións para as derivacións de barras e as conexións entre aparamenta, en condutor Cu de 500 mm 2 de sección. – Conexión entre bornes de secundario del transformador e o interruptor, en condutor Cu Ø 60/54 mm. Readaptación das proteccións propias do transformador, diferencial de tafo e de sobre intensidade de fases en alta e baixa tensión e de neutro. Conexión da cuba do eléctrodo soterrado do novo transformador mediante condutor Cu de 9 mm 2 de sección á rede de terras existente da subestación. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 20 de maio de 2014. O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 (DOG n.º 140, do 24.07.2013) Julian Porrero Golorons